*Ceratophrys ornata* ksantochromistė
Karališkasis pitonas ksantochromistas
**Ksantochromizmas** (angl. *xanthochromism*), *ksantochroizmas* (angl. *xanthochroism*), *ksantizmas* (angl. *xanthism*) – nebūdingai geltona gyvūno pigmentacija. Dažnai susijusi su būdingų raudonų pigmentų nebuvimu ir jų pakeitimu geltonais pigmentais. To priežastis paprastai genetinė, bet gali būti ir specifinė mityba.

Ksantochromizmui priešingas reiškinys, kai organizme visiškai nėra geltonų pigmentų, vadinamas *aksantizmu* (angl. *axanthism*).

Mechanizmas
-----------

Ksantochromizmo priežastis gali būti tiek geltonų pigmentų perteklius gyvūno kūno dangoje, tiek melanino stygius. Stingant melanino gyvūno dangai spalvą suteikia kiti, iki tol melanino maskuoti pigmentai. Antrasis ksantochromizmo variantas yra albinizmo atmaina. Antrasis atvejis neįmanomas žinduoliams (jų kūno spalvos sudaryme karotinoidai ir pteridinai nedalyvauja), bet būdingas žuvims, varliagyviams, ropliams ir paukščiams.

Įvairovė
--------

Kornelio universitete atlikti neįprastos spalvos paukščių, lankiusių lesyklas, tyrimai parodė, kad tik 4% jų buvo ksantochromistai (albinosai sudarė 76%).

Paukščiai su genetiškai lemtu ksantochromizmu, ypač specialiai veisiami kai kurių papūgų rūšių mutantai, vadinami *lutino*. Laukiniai individai ksantochromistai buvo aptikti tokiose rūšyse kaip geltonoji kielė, žalioji pečialinda, gelsvauodegis krūminukas *Setophaga tigrina*, raudonkrūtis didžiasnapis kardinolas, svilikas *Coccothraustes vespertinus*, karolininis tamsianugaris genys, žalsvoji piranga, paprastasis kardinolas, didysis margasis genys, paprastoji nendrinukė siuvėja, raudonkrūtė giedančioji medšarkė.

* Vėžlys Trachemys scripta elegans ksantrochromistasVėžlys *Trachemys scripta elegans* ksantrochromistas
* Ilgaūsis dygusis šamukas ksantochromistasIlgaūsis dygusis šamukas ksantochromistas
* Paprastasis šamas ksantochromistasPaprastasis šamas ksantochromistas

Taip pat skaitykite
-------------------

* Albinizmas
* Amelanizmas
* Dischromija
* Eritrizmas
* Melanizmas
* Piebaldizmas (keršystė)
* Baltmė (angl. *vitiligo*)
* Leukizmas

|  |  |
| --- | --- |
|  | **Vikiteka: Ksantochromizmas** – vaizdinė ir garsinė medžiaga  |

Nuorodos
--------

1. ↑  Bruce J. Turner and Robert K. Liu: *Xanthic Variants in a Natural Population of the Salt Creek Pupfish, Cyprinodon salinus.* The Southwestern Naturalist, Vol. 22, No. 4 (Oct. 15, 1977), pp. 538–540
2. ↑  J Odenthal, K Rossnagel, P Haffter, RN Kelsh, E Vogelsang, M Brand, FJ van Eeden, M Furutani-Seiki, M Granato, M Hammerschmidt, CP Heisenberg, YJ Jiang, DA Kane, MC Mullins and C Nusslein-Volhard: *Mutations affecting xanthophore pigmentation in the zebrafish, Danio rerio.* Development, Vol 123, Issue 1 391–398, C 1996
3. ↑  Frost-Mason SK, Mason KA: *What insights into vertebrate pigmentation has the axolotl model system provided?* Int J Dev Biol. 1996 Aug;40(4):685-93. PMID 8877441
4. ↑  Tony Gamble Archyvuota kopija 2009-04-30 iš Wayback Machine projekto. Jodi L. Aherns, and Virginia Card: *Tyrosinase Activity in the Skin of Three Strains of Albino Gecko (Eublepharis macularius).* Gekko 5: S.39-44. Archyvuota kopija 2012-01-27 iš Wayback Machine projekto. (PDF; 767 kB)